22 Oktober 2020 - Wendy Maartens\nStapdag 17: “You won’t be allowed to continue unless you eat a biscuit!”😊\nLeón na Villadangos del Páramo (22 km)\nVandag se stap het nie noemenswaardige opdraandes of afdraandes nie. ‘n Lekker koel luggie waai die heeltyd reg van voor.\nMy gedagtes het die stappery gemis. Ook die byna hipnotiese uitwerking wat my voetval en die ritme van my stapstokke op my het.\nEk is bly om weer in die pad te val. Bly om weer in my eie kokon te wees. Terug in daardie Camino-ruimte waar ‘n mens niks verwag nie omdat jy werklik nie weet nie, net hang aan die oomblik en kinderlik vertrou dat die dag goeie dinge sal oplewer.\nOns lê die afstand vinniger af as wat ons verwag het en stop twee keer vir koffie, Fanta en warm sjokolade.\nEk skryf uit Stavros se gidsboek neer: “Deeper than all ideas of God is God himself – we seek to be with God – not think, but be – childlike, enter the eternal silence of God – lose ourselves and be absorbed in God.”\nDie munisipale refugio is ‘n vriendelike plek. Middagete is ‘n plaaslike visgereg. Laatmiddag stap ek om vrugte en vars eiers by ‘n vrugtelorrie te koop. Die ander kliënte is meestal bejaardes.\nToe ek en die eienaar sukkel om mekaar te verstaan, neem die tannies oor. Hulle praat en beduie en handel amper die transaksie namens hom af. Ek kry ook ‘n soort spanspek op die huis – of is dit die lorrie?\nMôreoggend gaan daar gekookte Villadangos-eiers vir padkos wees.\nOns het vandag twee priesters in hul lang jurke raakgeloop wat die Camino stap. ‘n Paar kilometer verder het hulle plat in die grondspoor van die smal paadjie gesit en koekies eet.\nToe ons wil verbystap, versper een die pad met sy stapstok.\nDie gebaar het my nogal onverhoeds betrap. “You won’t be allowed to continue unless you eat a biscuit!” was die voorwaarde.\nNadat ons elkeen ‘n koekie geëet en ‘n bietjie gesels het, is die ‘versperring’ gelig en is ons met ‘n “God bless you” deurgelaat.\nDit was ‘n lekker verrassing om die twee vanaand by die mis raak te loop. Die een het die diens help lei en die Camino blessing oor ons pelgrims uitgespreek.\nVanoggend was dit bitter koud. Die ryp het spierwit langs die pad gelê. My bene was potblou. Toe die sonnetjie eers uitkom, het dit beter gegaan. Enigiets op wiele maak sulke yskoue windvlae.\nWaar sal die klomp wees wat saam met ons verjaardag in die skaduwee van die hooimied gehou het?\nElke keer as ons nog ‘n keer om die mied gedans het, het ‘n volgende peregrino met Lekker verjaar in sy eie taal ingeval.\nOns het uitgelate aan die skadukant van die mied tot stilstand gekom. Niek se wange het gegloei. Die klimoprank het skeef gehang.\nRondom ons het ‘n stofwolk tydsaam terug grond toe gepoeier.\nNiek het sy stapstok met gesag tussen die los strooi geplant.\n“Ek verklaar vandag as die present!” het hy plegtig verklaar en die stok uitasem soos ‘n septer omhoog gelig.\n“Julle Nederlanders is almal gek,” het Eileen van haar laat hoor.\n“Laat die man klaar praat,” het Adeleine vir Niek in die bresse getree.\nMeteens was dit nog stiller as tevore. Net die strooi wat ritsel soos ek terugleun teen ‘n baal.\nNiek het skielik effens verleë gelyk.\nHy het ongesiens met ‘n wysvinger beduie asof hy iets probeer uitmaak het en half vir homself gesê: “Gister is geskiedenis … môre is nog ‘n geheim … maar vandag is ‘n geskenk,” terwyl hy doelgerig sy kop met elke woord knik om seker te maak dat hy dit op die regte plek in die aanhaling neersit.\nHy het triomfantlik geëindig met: “Daarom word dit die present genoem!”\nToe gaan sit hy.\nOor sy skouer het ek al die koringgerwe wat nog ooit op daardie land geoes is, eerbiedig in gelid sien buig.\n*’n Deel van hierdie plasing het in Landbou Weekblad verskyn.


Harry, Meghan se onderhoud: Selfdoodgedagtes, rassisme geopper | Maroela Media\nPrins Harry en sy vrou Meghan tydens hul onderhoud met Oprah Winfrey. (Foto: Joe PUGLIESE/HARPO PRODUCTIONS/AFP)\nPrins Harry se vrou, Meghan Markle, het selfdood oorweeg nadat sy by die koninklike familie aangesluit het.\nMeghan (39) het tydens ŉ eksklusiewe onderhoud met Oprah Winfrey op CBS ook bewerings van rassisme in die monargie geopper.\n“Ek … wou net nie meer lewe nie. En dit was ŉ baie duidelike en skrikwekkende gedagte,” het sy aan Winfrey gesê. Sy het ŉ geestesgesondheidskrisis beleef en is glo hulp geweier. Op ŉ vraag oor of sy selfdoodgedagtes gehad het, het Markle geantwoord: “Ja. Dit was baie, baie duidelik.”\nVolgens Meghan was daar ook kommer oor “hoe donker” haar seun se vel sou wees en of Archie koninklike beskerming sou geniet aangesien hy nie ŉ titel het nie.\nNá die egpaar se verrassende besluit om afstand van die koninklike familie te doen en na Amerika te verhuis, is Meghan onder meer daarvan beskuldig dat sy eiesinnig en bederf is en dat die egpaar roekeloos en selfsugtig is.\nMeghan het ook tydens die onderhoud berigte ontken dat sy Kate Middleton voor haar troue met Harry laat huil het. Sy het gesê die omgekeerde is waar. Volgens haar was die voorval “die begin van ŉ werklike karaktersluipmoord” en ŉ keerpunt in haar betrekkinge met die koninklike familie. “Ek het besef dat ek nie beskerming geniet nie en dat hulle bereid is om te lieg om ander lede van die gesin te beskerm.”\nPrins Harry het tydens die onderhoud meer lig gewerp op sy verhouding met sy pa en broer. Volgens Harry het hy gevoel dat prins Charles hom in die steek gelaat het. “Ek voel regtig teleurgesteld, want hy het iets soortgelyks deurgemaak. Hy weet hoe pyn voel,” het ŉ emosionele Harry gesê.\nHy het bygevoeg dat sy pa en ouer broer, prins William, “vasgekeer” is deur die konvensies van die monargie, maar dat hy altyd lief sal wees vir sy pa.\nVolgens Harry het hy en Meghan alles in hul vermoë gedoen om deel te bly van die koninklike familie. “Ek is hartseer oor wat gebeur het, maar ek weet en ek voel gemaklik met die wete dat ons alles in ons vermoë gedoen het om dit te laat werk.”\nDie egpaar het intussen ook tydens die onderhoud bekend gemaak dat hulle ŉ dogtertjie verwag.\nWat maak hulle so verhewe bo ander, basies net ‘n titel\nOe dis vir my interessant!\nHier is opregteid en liefde. In onderhoud niemand afgekraak nie. Net feite. Het die moed gehad om van die firma genoem monargie weg te breek. Firma wat oor deur eeue wereldwyd regerings en menselewens vernietig vir MAG en GELD.\nDie twee het sopas die laaste brug tussen hulle en die Windsors verbrand. Die Windsors is nie sommer enige familie nie, dis ‘n instelling, en jy trou ook in daardie instelling in, en sekere pligte, verantwoordelikhede en bepaalde gedrag word van jou verwag as jy daar introu. Ek het die gevoel van die begin af gekry dat Meghan met die idee daar ingeloop het dat sy alles gaan verander en nuwe lewe in alles inblaas. Groot was die skok en die teleurstelling toe sy besef sy het haar heeltemal misgeval, en nou word die slagoffer en rassisme kaart weer gespeel… Lees meer »\nDit wil eerder voorkom asof Megan Markle hoop om net so beroemd te raak soos oorlede Diana.\nSiestog, om so sensasie te verkoop aan die hoogste bieër is pateties.


Heilige Gees: Bedroef en Uitblus - Die Pottebakker\nDIE HEILIGE GEES BELIG DIE JESUS PAD\nA. OM DIE HEILIGE GEES TE BEDROEF\nEn bedroef nie die Heilige Gees van God nie, deur wie julle verseël is tot die dag van verlossing. (Ef 4:30).\nDie Heilige Gees het op die Here Jesus neergedaal, nie in die vorm van ‘n arend met dodelike snawel en kloue nie, maar soos ‘n duif (Matt 3:16). Hy is so teer van hart; Hy kan so maklik seer gemaak word deur ons onversigtige woorde of deurdat ons hom wegstoot wanneer Hy ons wil help om verdere stappe te neem op die pad van heiligmaking.\nB. UITBLUS VAN DIE HEILIGE GEES\nBlus die Gees nie uit nie. (1Th 5:19).\nDie Heilige Gees is soos ‘n lig in ons gees. ’n Kers kan uitgeblus word deur dit dood te blaas of met jou twee vingers dood te druk. Alhoewel die Heilige Gees die Magtige Skepper is van hemel en aarde, sal Hy hom nooit op iemand af forseer nie en alleenlik dít vir ons doen wat ons hom toelaat om te doen. Hy is ‘n ware Heer.\nWanneer ‘n wedergebore Christen aanhou om hom te weerstaan, raak Hy bedroef en onttrek hom meer en meer tot in die verste hoekie van ons hart. Sy lig word gevolglik al dowwer en dowwer en ons raak al meer verhard sodat ons bykans enige sonde kan begaan sonder om daaroor na te dink of dat dit ons pla. Ons gewete raak afgestomp en onsensitief sodat die wonderlike werk wat Jesus in ons gedoen het, onwerklik skyn te wees. Dit vervaag tot ‘n vae herinnering; dit beteken niks meer vir ons nie.\nDaarna is dit maar net nog ‘n klein stappie verder voordat ons hom uitdruklik ontken, hom willens en wetens verwerp. Ons kan daardie stap neem deur een of ander sonde te doen met die duidelike bedoeling om Hom te smaad. Ons kan dit ook doen deur van uit die diepte van ons hart nie meer in hom te glo as Jesus, die Seun van God, wat vir ons sondes gesterf en weer opgestaan het nie.\nDit wil sê, om ons verlossing te verloor is nie die resultaat van net meer en meer sonde te doen nie, soos byvoorbeeld deur te drink en rond te slaap totdat God genoeg gehad het en ons verwerp nie. Die sleutelwoord is OPSETLIK. Net soos wat ons hom vroeër van harte aangeneem het toe ons tot redding gekom het, net uitdruklik verwerp ons hom nou ook weer; dit is ‘n wilsbesluit en daad.\nWat sonde doen, is dat dit die weg baan na die punt waar ons redding niks meer vir ons beteken nie en ons dit laat vaar soos wat Esau gedoen het toe hy sy geboortereg vir ‘n bord lensiesop verkoop het (Gen 25:29-34). Wat ‘n verskriklike gedagte! Kyk net na die volgende vers:\nWant as ons opsetlik sondig, nadat ons die kennis van die waarheid ontvang het, bly daar geen offer vir die sondes meer oor nie, maar ‘n verskriklike verwagting van oordeel en ‘n vuurgloed wat die teëstanders sal verteer. As iemand die wet van Moses verwerp het, sterf hy sonder ontferming op die getuienis van twee of drie; hoeveel swaarder straf, dink julle, sal hy verdien wat die Seun van God vertrap het en die bloed van die testament waardeur hy geheilig is, onrein geag en die Gees van genade gesmaad het? (Heb 10:26-29).\nDie verbreking van ons band met God, kom van ons kant af, nooit van sy kant nie. Hy sal ons hand nooit laat los nie. Dit is ek wat my hand uit sy hand ruk. So ‘n persoon verloor sy verlossing en kan nooit weer gered word nie. Al wat vir hom oorbly is die ewige straf in die hel. Jesus sal nie ‘n tweede keer vir hom kom sterf nie.\nC. DIE DOPING IN DIE HEILIGE GEES\nHierdie onderwerp en ander aspekte wat verband hou met die werking van die Heilige Gees, sal behandel word in die studiegidse wat oor die mens handel.


Nuwe besems - ORSO kry Jumbo Smit en Swakopmund Ds Kenneth McKenzie; 'n Seuntjie is gebore in Wes; Amanda word Viviers; ... lees daarvan en meer in Feldmuis eNuus van 15 Januarie 2020\nJaargang 17 - Uitgawe 01/2020 - Woensdag 15 Januarie 2020\nHet jy al op die strand gesien hoe ‘n klein kindjie bang is vir die golwe?\nHulle klou verbete aan hul pa of ma – instinktief bewus daarvan dat die golwe baie sterker is as hulself.\nMens kan die vrees in hul ogies sien, en soms hoor mens hulle huil en selfs skree van vrees.\nEk was al male sonder tal op die strand – en het die toneeltjie al tientalle kere gesien - maar ek het nog nooit gesien dat ‘n ouer so kleintjie aan hom of haarself oorlaat in die golwe nie. Waarom nie?\nDis omdat die ouer liefdevol die kind leer hoe om in die golwe op te tree. Daarom – wetende dat hulle te swak is om self in die gemaal te oorleef – hou die ouer die kleintjie stewig vas binne in die golwe.\nSo leer hulle vertroue in die situasie wat vreesaanjaend is. Leer hulle vertrou op die hande wat hul vashou en so, mettertyd, kry hulle al meer selfvertroue. Leer hulle al gaande hoe om te maak, hoe om te swem, hoe om die golwe te lees en sterker word sodat hulle hulself kan help.\nSoos die kleintjies op die strand, is ons lewenswandel as gelowiges baie so – soos ‘n kindertjie wat in die golwe is.\nDikwels, in die middel van ‘n beproewing, word ek verlei om te dink ek kan die “golwe” trotseer. Dat ek hulle net moet ry soos ‘n professionele branderplankryer, dan sal alles reg wees.\nMaar ons hoop is daarin dat ek styf vasgehou word in ons Vader se onfeilbare arms, nie in ons eie vermoë om onsself te red nie.\nOns is veilig – nie omrede ons omstandighede so sê nie – maar omrede ons Vader onfeilbaar én getrou is!\nHoop is te vinde, nie in oorwinning oor my vrese nie, maar in vertroue op my Vader.\nBeproewings en uitdagings in my lewe moet ons laat soek na ons Verlosser en Sy krag.\nElke keer wanneer ek dit doen en vertroos word deur Hom wat getrou is en Homself getrou bewys ook aan my in my nood, groei my vertroue in Hom. Kom ons pak 2020 aan met die resolusie: Ek gaan in alles op Hom vertrou!\nVader, help my vertrou op U. Ek weet geen beproewing of uitdaging wat oor my pad kom kan U verras nie. En niks daarvan is buite U beheer nie. Dankie dat U soewerein en goed is – dat ek resloos op U kan en mag vertrou – al is die golwe hoe woes en groot!\nORSO se nuwe besem\n“Ek glo die Hemelse Vader het hierdie besonderse taak, as algemene bestuurder van die twee aftree oorde, oor my pad gebring om in diens te wees van al die inwoners, hulle verblyf so gemaklik en huislik moontlik te maak, en om die finansiële lewensvatbaarheid van die twee oorde te verseker.”\nSo gesels die nuwe bestuurder van ORSO – Oude Rust en Schanzenoord – Johan Smit met Feldmuis. Johan het op 2 Januarie ingeval saam met Schalk van der Merwe wat na jare se diens aftree einde Februarie.\nJohan (sommiges noem hom deesdae na sy befaamde speurder pa: Jumbo) is ‘n gebore en getoë Namibiër. Hy het sy hele skoolloopbaan in die land deurgebring en het einde 1992 gematrikuleer aan die Hoërskool Windhoek.\nNa matriek studeer hy bemarking bestuur aan die Tegnikon Pretoria en verwerf aan die einde van 1995 sy Nasionale Diploma.\nDaarna volg ‘n loopbaan (18 jaar) in die farmaseutiese en- gesondheidsorg industrieë in Suid Afrika. In die tyd ontmoet hy sy vrou, Debra Ann. Hulle tree in die in die huwelik op 25 September 2004 in die duine van Swakopmund.\nJohan vertel dat die Liewe Vader hulle geseën het met ‘n pragtige tweeling (gebore 17 Augustus 2008 – Pretoria): Jaden en- Jaimee Smit.\nIn 2014 besluit Johan om terug te keer na die land van sy geboorte. Die gesin het aan die begin van 2015 by hom aangesluit. Sedertdien ht hy senior bestuursposisies in die privaat sektor in Windhoek beklee het tot einde 2019.\nJohan vertel dit is vir hom en sy gesin ‘n geweldige voorreg om deel te kan wees van die Oude Rust en Schanzen aftree oorde.\n"Ons land, kontinent en die res van die wêreld beleef geweldige uitdagings van ekonomiese en natuurlike aard en ons as mense kan slegs hierdie uitdagings te bowe kom deur ons absoluut te vestig op ons ROTS JESUS CHRISTUS." sê hy.\nJohan (Jumbo) Smit kan bereik word by Telefoon: 061-227023 (Werk) of per e-pos by oro.bestuur@ecsos.org\nNuwe jaar - nuwe doomnis\nSwakopmund Gemeente verwelkom die naweek hul nuwe dominee. Ds Kenneth McKenzie word Sondag tydens die erediens bevestig.\nSy eggenote Bianca (oud Windhoeker) en hul dogtertjie is saam met hom en die Feldmuis gemeenskap wens hom ‘n geseënde bediening toe en hulle as gesin ‘n sagte landing op Namibiese bodem.\nKenneth is in 2009 georden in die gemeente Muldersdrift in Goudland sinode en was daarna tot met sy demissie in Desember leraar van Rant en Dal Prisma in Krugersdorp.\n• Hester van Zyl Kunene vir Christus 04/01 081 149 3092 erik@mtcmobile.com.na\n• Jan Theron Pionierpark 14/01 0818 507 409 janpionierspark@gmail.com\n• Amanda Viviers EcSos 18/01 081 147 1242 ceo@ecsos.org\n• Rolien Schaaf Suiderhof 22/01 061-252845 hrschaaf@iway.na\n• Werner Redelinghuys Hentiesbaai 22/01 081 805 0626 wernervdm@iway.na\nKlein Shaun-Samuel van der Walt is Maandag 13 Januarie met ‘n keisersnit in die lewe gebring op 37 weke - al 2.4 kg van hom!\n'n Skandering het gewys dat die naelstring om sy nekkie gedraai het en dit is wenslik geag om die prosedure te doen ter wille van sy veiligheid.\nMamma Sharné - leraar van Windhoek Wes - en papa Clinton is dankbaar trots. Dit gaan goed met ma en seun en ons is saam met hulle bly by die koms van die eersteling!\nKan ek u voorstel aan mev Viviers?\nAmanda Krüger, hoof uitvoerende beampte van EcSos, is in Desember getroud met Willem Viviers en is nou deeltyds plaasvrou. Sy dien nog as EcSos se HUB en verdeel haar tyd tussen die plaas en die kantoor.\nThijs kuier die week saam met ds Wynand Fourie van Windhoek Wes en deeltydse dosent in Nuwe Testament by NETS oor 1Korintiërs 1:10 - 18. Luister Sondag 8 Desember om 12:00 (of Dinsdag 10/12 om 09:30) en kuier saam met ons weer op Kanaal 7. Die stasie saai ook op internet uit (www.k7.com.na) asook op die DSTV-platform kanaal 825 en Go-TV kanaal 303. OF op Potgooi https://www.k7.com.na/potgooi/#1479900125305-ea521c4e-ddb7\nBeskikbaar by Bybelmedia se Jeugfokus\nHere, ek belowe: Prys: R55.00\n‘n Herinnering aan my belydenisaflegging. Hierdie gids is bygewerk om die feit te ondervang dat die meeste van die katkisante reeds nagmaal gebruik.\nHierdie praktiese boek is ’n baie persoonlike geskenk aan enige jongmens wat belydenis van geloof gaan aflê. Dit berei hulle voor op wat hulle voor God en ander gelowiges gaan belowe, en dit sal hulle na die tyd herinner aan wat hulle belowe het. Só sal hulle aangemoedig, gelei en ondersteun word in hulle geloofsgroei en hulle lewe voor God en in hulle gemeenskap.\nBelydenis van geloof - Gespreksgids\nŉ Gids vir jongmense en volwassenes wat belydenis van geloof wil aflê. Hierdie boek fokus op die kern van wat ons glo, en hoe ons dan leef op grond van wat ons glo.\nBelydenis van geloof vir mense van enige ouderdom.\nAltyd daar bevat 22 ontmoetings vir finalejaarkatkisante wat verhale en stories gebruik om hulle te help om God te leer ken en die Here elke dag in hulle lewe raak te sien. Deur die verhale en stories en die gespreksvrae oor hoe dit jongmense se lewe raak, help die skrywers die jongmense om die Bybel nuut te hoor en God nuut te sien.\nGespreksgids: Prys: 1 tot 9: R110.00; 10 en meer: R95.00\nLeiersgids: Prys: R150.00\nOns bid vir die AFRIKA\nOppervlakte 30,212,000 vk km 22.3% van die aarde se landoppervlakte.\nBevolking: 1,324,881,107 (Januarie 2020 - WorldOmeter); 16.72% van die wêreld se bevolking - 2e in wêreld naas Asië\n* Groei is vinnig besig om af te plat agv Vigs en die terugkeer van siektes soos malaria en tuberkulose,\n* die bevolkingsaanwas is nogtans twee keer meer as die wêreld gemiddeld en een van die grootste uitdagings - Afrika kan nie meer sy mense van kos voorsien nie.\n* Teen 2000 was 25 miljoen Afrikane met Vigs geïnfekteer, agv intervensie en anti-retrovale medikasie het infeksies en sterftes drasties afgeneem\n* Uit die 34 miljoen HIV-positief mense wereldwyd is 69% in sub-Sahara Afrika. Ongeveer 23.8 milj ge-infekteerdes in die hele Afrika en ergste van alles is 91% van HIV positiewe kinders in Afrika. Teen 2010 het dit reeds 12,5 milj wees gelaat, daar is nie tans betroubare statestiek oor wat die syfer nou is nie, maar meer as 1.1 miljoen sterftes per jaar in Afrika is agv HIV / Vigs.\n# Stede Daar is 84 stede in Afrika met meer as een miljoen inwoners, 4 met meer as 10 miljoen.\n# Tale 2,110. Bybel vertaling is een van die groot uitdagings - 130 tale het volle Bybel;\n* 237 tale het die hele NT en in 250 is daar skrifgedeeltes. In 373 is daar vertalingswerk aan die gang\n* Daar is ‘n nood aan vertalers in nog 297 tale\n# Godsdiens: Christene 48.37%, Muslim 41.32%.\n* Godsdiensvryheid is wankelend maar het sedert die 1990s toegeneem\n* Vervolging van Christene deur Muslims het toegeneem in Egipte, Sudan, Nigerië en die Comores.\n* Die kerk het vinnige groei in Afrika beleef, militante Islam is die kerk se grootste bedeiging.\n* Afrika sendelinge gaan tans na lande wat eens sendelinge na Afrika gestuur het!\n# Dank die Here vir: Groei in die kerk - die meeste bekerings kom vanuit die Animisme;\n* die vitale gebedsbewegings van Afrika - die Global Day of Prayer het in Kaapstad begin en betrek bykans die hele wereld tans.\n# Bid vir: Die Groot Mere Oorlog se nadraai. Dit was Afrika se eerste groot internasionale konflik.\n* 25 jaar na die menseslagting is daar nog spanning tussen die Hutu en Tutsi in Rwanda en Burundi en geweld het die afgelope paar jaar weer in Burundi opgevlam en derduisende is ontwortel\n* Die ooste van die DRK ly steeds onder Hutu militias wat daar gevestig het en die land destabiliseer.\nBid vir: a) Blywende diepgaande vrede en versoening;\n* Die vegtende faksies in die DRK om ‘n einde aan hul gevegte te maak en die herstel van vrede.\n* Tienduisende vlugtelinge - steeds in kampe in omliggende lande vir versorging en hervestiging\n* Herstel van verwoeste lewens, gesinne en nasies.\n# Die Horing van Afrika was die toneel van verskriklike voorvalle in die 1990’s en dit duur voort.\n* Bid vir Somalië wat in chaos verval het en oplossings vir die situasie wat blywend en regverdig is\n* Ook vir blywende herstel en vrede in Ethiopië en Eritrea.\n# Die Wes Afrika debakel van die Liberiese burgeroorloë in die laaste dekade van die 20ste eeu het mense lewens en eiendom verwoes het en kinders misbruik as kindersoldate.\n* Die konflik het oorgespoel na Sierra Leone en Guinië waar selfs erger wandade gepleeg is.\n* ‘n Vredesmag van Wes Afrika en VN troepe om vrede te herstel het was gedeeltelik suksesvol.\n* Die konflik het ‘n geweldige impak op die omringende lande gahad en ‘n generasie negatief geraak.\n# Die konflik in Mali is steeds nie onder beheer nie;\n* Jihad groepe het die land ingeval uit die noorde in 2012\n* Die Franse regering het toegetree met lugaanvalle en ‘n vredesmag is ontplooi, maar die situasie is onstabiel\n# Die Maghreb konflikte en die Noord Afrika chaos wat in 2011 losgebars het\n* Tunisië, Egipte en Libië is in chaos gedompel - met gepaardgaande hernude geweld teen Christene wat steeds opvlam in veral Egipte\n* Die Algerynse burgeroorlog met nimmereindigende bloedige menseslagting is onder beheer gebring na die regering verslappingsmaatreels ingestel het, maar die onrus het in 2019 aanleding gegee tot die bedanking van die President en nuwe verkiesings. Dit bly onstabiel.\n* Die onopgeloste konflik oor die Wes Sahara onder Marokkaanse besetting sedert 1974.\n# Soedan se 40-jarige oorlog met Islamitiese jihad ondertoon waar die Muslim noorde die oorwegend Christen suide wou onderwerp is verby maar die skade aan mense en besittings bly\n* Geweld het weer losgebars onlangs en die spanninge is aanvoelbaar in die streek.\n# Suid Soedan het onafhanklikheid verkry - nou is die uitdaging om die land te maak werk. Die spanning is hanteer in wye samesprekings en ‘n ooreenkoms is bereik wat die nuwe fase in November 2019 sou inlui – dispute oor interne politieke grense het sake laat vasval en ‘n impasse het ontstaan.\nBronne: Patrick Johnstone en Jason Mandryk se Operation World, CIA Factbook en BBC News service; WorldOmeter\nColombië het ŉ lang geskiedenis van misdaad en korrupsie. ŉ Toename in nuwe gewapende groepe en die...Klik om verder te lees >>\nOpsie 1 – Lewensreg op 2 slaapkamer woonstel op 4de vloer te koop op tenderbasis. Tenders sluit 4 Februarie om 09:00.\nOpsie 2 – Lewensreg op 2 slaapkamer woonstel op 6de vloer te koop op tenderbasis. Tenders sluit 4 Februarie om 09:00.\nOpsie 3 – Lewensreg op 2 slaapkamer woonstel op grondvlak teen vaste prys van N$1 miljoen. Tenders sluit 4 Februarie om 09:00.


Nuwe skool opgerig in riool? | Die Vryburger\nDrie jaar gelede is ŉ nuwe skool opgerig in Ekuthuleni, en alhoewel die Departement van Infrastruktuur Ontwikkeling ontken dat die skool in die vloei stroom van riool en ŉ vlei gebou is, toon foto’s die teendeel.\nDie skool wat teen ŉ koste van meer as R80 miljoen gebou is, staan sedert die eerste dag na voltooiing, steeds onbenut.\nDie Mayibuye Primary School in Tembisa is opgerig in ŉ vleiland waar water gedurende die reën seisoen vrylik vloei wat waarskynlik die hoofrede is waarom die geboue nou reeds vir drie jaar onbenut staan en verwaarloos.\nŉ Woordvoerder sê egter die ondersoek na die water het aan die lig gebring dat daar vroeër ŉ rioolstelsel was wat steeds water laat lek en wat herstel kan word om die probleem op te los.\nŉ Opvoedkundige het egter gevra waarom die probleem nie voor die gebou opgerig is, herstel nie, of selfs oorweeg het om die skool eerder op ŉ meer geleë plek te bou nie, maar geen reaksie is daarop ontvang nie en die R82 miljoen skool staan steeds onbenut.


Bloedarmoede van chroniese siekte en ystertekort-anemie\nby Carol Eustice; Reviewed by Richard N. Fogoros, MD\nBloedarmoede is 'n toestand wat voorkom wanneer die bloed 'n abnormaal lae aantal rooibloedselle of hoeveelheid hemoglobien het. Hemoglobien is 'n ysterryke proteïen wat aan suurstof in die longe geheg word, sodat dit na die weefsel deur die liggaam vervoer kan word.\nAnemie is nie ongewoon in mense met inflammatoriese tipes artritis, soos rumatoïede artritis nie .\nByvoorbeeld, bloedarmoede van chroniese siekte is 'n spesifieke soort bloedarmoede wat ontwikkel as gevolg van inflammasie . Anemie van chroniese siektes moet egter onderskei word van ander tipes bloedarmoede, omdat behandeling afhanklik is van die tipe.\nSimptome van bloedarmoede\nAlgemene simptome wat verband hou met bloedarmoede sluit in moegheid, kortasem , duiseligheid, vinnige hartklop, onreëlmatige hartklop, hoofpyn, koue hande, koue voete, bleek of geel vel en borspyn . 'N Persoon met bloedarmoede mag een of meer van hierdie simptome ervaar. As daar geen duidelike tekens of simptome van bloedarmoede is nie, kan die toestand ongemerk word totdat 'n bloedtoets uitgevoer word.\nYstertekortemie is die algemeenste soort bloedarmoede . Soos sy naam aandui, ontwikkel hierdie tipe bloedarmoede as jy nie genoeg yster in jou liggaam het nie. Gewoonlik is bloedverlies die rede vir ystertekortemie, swak opname van yster kan ook die toestand veroorsaak.\nVitamien-tekort anemie kan ontwikkel as daar lae vlakke van vitamien B12 of foliensuur in die liggaam is. Met B12-tekort , word die vitamien dikwels nie goed geabsorbeer nie. Pernike anemie is een van die vele oorsake van B12-tekort.\nAplastiese anemie is 'n seldsame soort bloedarmoede wat ontwikkel wanneer die liggaam ophou om genoegsame getalle rooibloedselle te produseer.\nVirale infeksies, blootstelling aan giftige chemikalieë, outo-immuun siektes , en sekere middels word as moontlike oorsake beskou.\nHemolitiese anemie vind plaas wanneer daar 'n abnormale breuk van rooibloedselle in die bloedstroom of die milt is. Moontlike oorsake sluit in meganiese redes (bv. Aneurisme), infeksie, outo-immuun siekte of aangebore of geërfde abnormaliteite (bv. Sekelsel-anemie ).\nBloedarmoede van chroniese siektes is 'n anemiese toestand wat sekondêr tot 'n ander mediese toestand ontwikkel. Dit kan geassosieer word met kanker, niersiekte, lewer siekte, skildklier siekte, rumatoïede artritis, of enige toestand wat inmeng met die produksie van rooibloedselle.\nOnderskeidende bloedarmoede van chroniese siekte van ystertekort-anemie\nVir mense met inflammatoriese tipes artritis, is dit belangrik om te onderskei tussen die twee mees algemene tipes bloedarmoede wat hulle beïnvloed - ystertekort en bloedarmoede van chroniese siektes. Baie artritis pasiënte neem 'n NSAID (niesteroïdale anti-inflammatoriese middel) as deel van hul behandelingsregime. NSAIDS is gekoppel aan 'n verhoogde risiko van gastro-intestinale bloeding . Pasiënte en dokters moet bewus wees van die risiko, monitering van simptome asook periodieke bloedtoetse om bloedtellings te kontroleer.\nSoos voorheen genoem, kan bloedverlies die onderliggende rede vir ystertekortemie wees.\nAnemie van Chroniese Siektes\nMet anemie van chroniese siekte word ystermetabolisme verander. Wanneer ontsteking deur die immuunstelsel veroorsaak word , gaan ystermetabolisme in die liggaam in die verdediging af, om so te praat. Wanneer dit gebeur, is daar 'n ligte daling in hemoglobien, minder yster word deur die liggaam geabsorbeer, vry yster in die liggaam word in lewer selle gestoor, en die ferritienvlak in serum neem toe.\nBloedarmoede van chroniese siekte vorder nie. Oor die algemeen beweeg die hemoglobienvlakke effens laer as die normale omvang, nie tipies laer as 9.5 mg / dl nie.\nIn beide ystertekortemie en anemie van chroniese siekte is serum yster laag. Klein rooibloedselle kan in enige toestand mikroskopies waargeneem word, maar hulle is meer tipies van ystertekort-anemie.\nTransferrien, 'n proteïen wat yster vervoer, word verhoog in ystertekort-anemie - 'n teken dat die liggaam meer yster benodig. Die totale ysterbindende kapasiteit (TIBC), 'n indirekte meting van transferrien, is laag in bloedarmoede - 'n teken dat daar genoeg yster is, maar dit is nie geredelik beskikbaar nie. TIBC is gewoonlik hoog wanneer ysterwinkels afgeneem word en laag wanneer ysterwinkels verhef word. In ystertekort-anemie is TIBC tipies meer as 400 mcg / dl omdat ysterwinkels laag is.\nSerum ferritien word dikwels gebruik om te onderskei tussen die twee tipes bloedarmoede, maar dit kan verhef word in die teenwoordigheid van inflammasie. Met 'n ontstekingstoestand kan serum ferritien tot normale vlakke verhoog word, selfs as ystertekortemie bestaan. Dit kan verwarrend wees. Die serum transferrin reseptor toets kan help om dit uit te sorteer omdat dit minder geraak word deur inflammasie. In ystertekort-anemie sal serum-oordienreseptor hoog wees. In anemie van chroniese siektes is serum-oordienreseptor gewoonlik laag of aan die lae kant van die normale.\nBloedarmoede van chroniese siektes word nie met ysteraanvulling behandel nie. Bykomende yster kan eintlik skadelik wees, afhangende van die onderliggende chroniese siekte. Ysteraanvulling kan egter in ystertekortemie aangedui word. Ook, indien daar bloeding is, moet die bron van bloeding geïdentifiseer word.\nAnemie. Amerikaanse Vereniging van Hematologie.\nYsterstoornisinstituut. Anemie van Chroniese Siektes.\n5 tipes mediale malleolus enkelbrekings\nAlgemene medisyne voor, tydens en na chirurgie\nGaan jy oor Labiaplasty?


Markon Marine 1 | Kamers\nMarkon Marine 1\nMarkon Marine 1: Hooffoto's\nLees asseblief die volgende belangrike inligting alvorens jy die bespreking bevestig. 'n Terugbetaalbare breekskadedeposito van R1200 word gehef en sal binne 10 dae na vertrek terugbetaal word in jou rekening indien daar nie enige breekskade is nie. Die breekskadedeposito is verpligtend en moet per EFT aan Markon Rentals betaal word. (Jy sal kort na die bevestiging van bespreking 'n faktuur vanaf Markon Rentals ontvang). Die deposito moet 4 weke voor die besprekingsdatum vereffen wees. Gaste sal nie toegang tot die eenheid kan kry voordat alle fooie en depositos vereffen is nie. Geen kontant sal op die perseel geneem word nie. Let asseblief daarop dat die skoonmaakfooi wat gehef is 'n ontruimingskoonmaak- en linnefooi is. Dit is nie vir skoonmaakdienste tydens jou verblyf nie. 'n Daaglikse addisionele skoonmaakdiens is beskikbaar teen R120 per dag. Dit moet asseblief vooraf gereël word. Dit is slegs 'n basiese skoonmaakdiens, nie 'n voldag-skoonmaakdiens nie. Geen ekstra gaste, bo en behalwe die aantal beddens, sal in die woonstel toegelaat word nie. Indien ekstra gaste in die eenheid gevind word, sal onmiddellike uitsetting plaasvind. Rook is verbode in die eenhede. Die volume van musiek en geraas moet ten alle tye op 'n aanvaarbare vlak gehou word. Inkloktyd is 14:00 - tydens vakansies en hoogseisoen kan ons jou ongelukkig nie vroeër akkomodeer nie. Buiteseisoen kan jy vooraf met ons kontak maak om seker te maak of die eenheid vroeër beskikbaar is. Uitkloktyd is stiptelik om 09:00. Die dame wat jou ontvang en na die eenhede wys se naam is Katryn. Haar nommer sal na bevestiging van die bespreking aan jou gestuur word. Reël asb vroegtydig met haar sodat sy vir jou die sleutels van die eenheid kan bring en die inklokprosedure kan behartig. Sy bly nie permanent op die perseel nie, so dit is belangrik om jou inkloktyd met haar te bevestig. Stuur asseblief vir Katryn en Markon Rentals 1 of 2 alternatiewe kontaknommers. Handdoeke word nie voorsien nie. Bring asseblief jou eie bad- en swemhanddoeke saam. 'n Klein hondjie word toegelaat in die eenheid, maar bly die verantwoordelikheid van die gas. Die hondjie mag nie 'n steurnis vir ander gaste wees nie en moet mooi geleer wees.\nAdres: Forest-weg 9, Margate Noord-Strand, Margate, 4275, KwaZulu-Natal\nhttps://d288tngog90ix0.cloudfront.net/AAEAAQAAAAAAAAAAAAAAJDhhNDhkMmE4LWVhMjgtNDBlYS1iNjBlLWFiOTJjM2M5ZDFjOA?w=1440&h=960&fit=crop&auto=format Vanaf R385 per nag (plek vir 4) 4 5 1 5 9 Forest Road Margate North Beach 4275 KwaZulu-Natal 086 999 0018 14:00-19:00 10:00 -30.8565002 30.3755431


Dis tyd dat koeëlvaste klere in die mode raak – praag.co.za\nIn die VSA, wat reeds oor ‘n allamintige moordsyfer beskik, sterf drie keer soveel mense in motorongelukke as wat vermoor word. Suid-Afrika is natuurlik die wêreld se kampioenland wat geweldsmisdaad betref, daarom word meer mense jaarliks vermoor as wat in motorongelukke omkom.\nSkoppensboer dra nogal getrou sy sitplekgordel. Die meeste moderne motors gaan in elk geval elektronies aan’t gil as jy wegtrek sonder om jou sitplekgordel vas te maak. Die vraag is nou: indien dit so belangrik is om ‘n sitplekgordel aan te sit, ingeval jy in ‘n botsing betrokke raak, is dit nie nóg belangriker om jou teen moord of ‘n skietery te beskerm nie?\nBlykbaar is daar ongeveer driehonderd misdaadsindikate in die land bedrywig en die Tsjeg met onderwêreldse bande, Radovan Krejcir, was onlangs in die nuus vanweë koeëls wat vlieg, bomme wat afgaan en dergelike meer. DIs natuurlik ‘n ope vraag of die ANC self nie eintlik ‘n misdaadsindikaat is nie, gegewe die groot bedrae geld wat die party op allerlei duistere maniere vanuit die staat na die party of sy amptenare kanaliseer. Met die sterk Zoeloe-invloed deesdae, is hulle nie meer die “Xhosa Nostra” nie, maar steeds “kamerade wat sake doen”.\nOp straat, op plase, in winkelsentrums en in ons huise, word ons egter blootgestel aan die die Wilde-Weste-kultuur van die ruwe Suid-Afrika. By tye in die negentiende eeu, veral aan die Oosgrens, het dir ewe woes gegaan en het boere blykbaar gewapen gaan ploeg. Hulle kon te eniger tyd aangeval word.\nDie mense wat die beste in die ruwe Suid-Afrika aangepas het, is oudpolisie- en weermagmense wat gewoond daaraan was om ‘n dienspistool saam te dra en dit steeds doen. Die gewone lid van die publiek beskou egter nog nie koeëlvaste klere en ‘n 9-millimeter onder sy arrmholte as noodsaaklike mode-items nie.\nHet dit nie hoog tyd geraak dat ons so ‘n mode skep nie? Met dié dat dit so gevaarlik buite is, gaan Skoppensboer nie eintlik saans veel uit nie en verkies tuisvermaak, soos fliek op die rekenaar. Hoewel die meeste Hollywood-akteurs ten gunste van strenger wapenbeheer in die VSA is, synde polities liberaal, speel vele van hulle in films wat in die ou dae ‘n skop-skiet-en-donder genoem is. Iewers het Skoppensboer gelees dat die VSA oor ‘n honderd miljoen wapens in privaatbesit beskik en dis nie eens naastenby so gevaarlik daar soos in Suid-Afrika nie!\nAbby in die TV-reeks Charlie’s Angels met ‘n Heckler & Koch MP5. Foto: Internet Movie Firearms Database\nMet al die byderwetse pistole, handkarabyne, jag- en sluipskuttergewere wat in flieks vertoon word, is daar iets soos die Internet Movie Firearms Database waar ‘n mens jou gunstelingheld of -heldin se wapens in nadere besonderhede kan gaan beskou. Dis seker die invloed van feminisme, maar daar is deesdae amper meer vroulike geheime agente wat sommer tien mans tegelyk met ‘n paar houe en skoppe uit die pad kan veeg en dan ‘n klein oorloggie met ‘n Heckler & Koch MP5 in elke hand teen ‘n spul skurke kan voer. Daar’s nou vir jou ‘n handelsmerk om oor te kwyl: Heckler & Koch.\nDié Duitse maatskappy maak ook die MP7-handkarabyn wat van hul spesiale 4.5-millimeter-kaliber gebruik maak en wat blykbaar deur beskermende klere kan dring. Dié lyk só:\nHeckler & Koch MP7A-masjienpistool. Foto: Heckler & Koch\nSkoppensboer moet egter bieg dat, in weerwil van die sjarme en stilering van Heckler & Koch se masjienpistole, Made in Germany en wat nog, daar ‘n Belgiese wapen is wat hy nie sal omgee om in sy Kerskous te hê nie. Dit is Fabrique Nationale se P90 wat ook in ‘n hele paar Amerikaanse TV-reekse en films te siene is en wat deur ongeveer veertig lande as ‘n ligte aanvalsgeweer aanvaar is, veral vir spesmagsoldate. Die P90 neem 50 rondtes wat in ‘n unieke, deursigtige magasyn gehuisves word. As jy dus in jou plaaslike winkelsentrum in ‘n skietgeveg met ‘n bende rowers betrokke raak, hoef jy nie te tel hoeveel skote jy afvuur nie, want jy kan sommer sien hoeveel patrone daar nog oor is. Net die ding vir huis-en-haardbeskerming in Suid-Afrika!\nAlex in Nikita (eerste seisoen) met ‘n FN P90TR. Foto: Internet Movie Firearms Database\nBruce Willis in ‘A good day to die hard’ (2013) met ‘n Beretta 92FS. Foto: Internet Movie Firearms Database\nHierdie tweekleur-Beretta 92FS kan goed pas by jou tweekleurhemp, of enige ander hemp! Foto: Internet Movie Firearms Database\nAfhangend van wat jy buite jou mure te wagte is, is dit natuurlik nie nodig om altyd ‘n outomatiese wapen byderhand te hê nie. In al die flieks en TV-reekse is daar pragtige pistole te siene, waaronder Sig-Sauer, Walther, Glock, Beretta en vele ander. Die klassieke Beretta 92FS kan net die ding wees om onder jou kopkussing mee te slaap. Vir omtrent R200 kan jy aanlyn ‘n skouerholster daarvoor aanskaf wat boonop plek het vir twee ekstra magasyne. As jy regtig moeilikheid op pad Pick ‘n Pay of Checkers toe verwag, kan jy nog agter jou rug ‘n ander magasynhouertjie vasgespe met plek vir ‘n bykomende drie magasyne, Saam met dié in die pistool self, sal jy dan toegerus wees met sestig rondtes wat seker genoeg sal wees om vanagter die hondekosrakke jou man te staan totdat hulp opdaag. Met jou koeëlvaste Kevlar-onderhemp aan, sal jy heel veilig voel en hopelik ‘n paar misdadigers die ewigheid in stuur. Dis selfs moontlik om in jou inkopiesak ‘n Kevlar-helm saam te dra wat jy by die eerste teken van vyandelikhede kan opsit. Motorfietsryers dra immers valhelms oral saam, dus kan ons ewe maklik koeëlvaste helms begin gewild maak. Alles in belang van veiligheid.\nMet Malema se EFF wat dreig om plase te begin beset, sal boere en hul gesinne moet sorg dat hulle goed bewapen is met hierdie en ander wapens. Groepe boere behoort saam te werk om verdedigingsplanne voor te berei en natuurlik met tweerigtingradio’s in verbinding te wees. Tweerigtingradio’tjies is deesdae spotgoedkoop en kan by vele elektronikawinkels aangeskaf word.\nPompaksie-haelgewere, jaggewere, handwapens, masjienpistole, dít alles kan handig te pas kom as chaos op die platteland as gevolg van onwettige optrede deur EFF-lede met rooi barette uitbreek. En kry gerus van daardie koeëlvaste ondergoedjies. Daar is damesmodelle ook te koop en as jy nie van die ding onder jou hemp hou nie, is daar sogenaamde “overte” modelle beskikbaar wat jy bo-oor dra.\nDie tragiese is: meeste mense bestee meer op nuwe selfone as aan hul persoonlike veiligheid. Dit sal moet endkry, want ons is terug in die negentiende eeu toe elkeen hoofsaaklik vir sy eie veiligheid moes sorg.\nDaar is natuurlik mense wat daarvan hou om gevaarlik te leef, nie ‘n sitplekgordel te dra nie en dit ongewapen buite hul huise waag. Skoppensboer is egter te veel van ‘n moffie hiervoor en daarom is sy leuse: Eerder bang Jan as dooie Jan.\nTen slotte, as geld nie ‘n kwessie is nie, kan jy ietsie oor ‘n R100 000 uitgee vir dié Oostenrykse meneer, die Steyr-HS.50-sluipskuttergeweer. Hy vuur ‘n .50-kaliber- Browning-masjiengeweerpatroon vir langafstandselfverdediging.\nStedelike sjiek: Maggie Q as Nikita in die tweede seisoen van dié reeks met ‘n Steyr HS.50 wat sy sommer by ‘n wapenhandelaar afgeneem het. Foto: Internet Movie Firearms Database\nSkrywer Dan RoodtGepubliseer op 17 November 2013 17 November 2013 Kategorieë Rubrieke, SkoppensboerSleutelwoord Beretta FS92, EFF, FN P90TR, georganiseerde misdaad, Glock, Heckler & Koch MP7A, koeëlvaste klere, misdaad, Radovan Krejcir, rooi barette, ruwe Suid-Afrika, Sig-Sauer, Steyr HS.50, veiligheid, Walther, wapens, Xhosa Nostra\nVorige Vorige artikel: Wannie Carstens se inklusiewe Afrikaans en Afrikaner\nVolgende Volgende artikel: Israel, Saoedi-Arabië beplan aanval op Iran


Restaurant Toerusting Leasing Inligting\nOm 'n restaurant kombuis te hou, kan duur wees. Rhys Ludlow via Pixabay\nHoe 'n restaurant toerusting huurkontrak werk\nSekere stukke kommersiële restaurantuitrusting is beter geskik vir verhuring as om regstreeks te koop. Items soos kommersiële skottelgoedwassers, koffiemakers en ysmakers is almal ideaal vir huurkontrakte eerder as om nuwe te koop. 'N Groot voordeel van gehuurde toerusting is dat dit 'n beduidende deel van verandering kan red wanneer 'n nuwe restaurant oopgemaak word . Hier is die basiese stappe om kommersiële restaurantuitrusting te verhuur.\nTyd benodig: 1-4 weke, afhangende van die huurkontrak\nKoop rond vir aanhalings op restaurantuitrustings.\nJy mag verbaas wees oor die aantal maatskappye wat handel oor lease van restaurantuitrusting. Tesame met die maandelikse fooi, ontdek watter dienste die huurkontrak bied. Hoe gereeld sal die maatskappy die toerusting diens / skoonmaak. Sal hulle dit lewer en dit opstel (gewoonlik sal die meeste maatskappye dit doen).\nVergelyk huur en koop nuwe en gebruikte toerusting.\nDit is die drie belangrikste opsies wat jy het by die aankoop van toerusting vir 'n nuwe restaurant. Tel die totaal vir die huurkontrak oor die prys van 'n nuwe toerustingstuk. Jy kan 'n baie meer betaal vir 'n huurkontrak as as jy die stuk nuwe gekoop het. En natuurlik koop die gebruik van restaurantuitrusting gewoonlik die goedkoopste roete. U moet egter in ag neem dat gebruikte toerusting nie gewoonlik 'n waarborg het nie en u kan op die lang termyn meer betaal vir onderhoud.\nLees die fynskrif van enige restaurantuitrusting.\nVind uit hoe lank die huurkontrak is en wat gebeur as jy dit vroegtydig beëindig moet word. 'N meerderheid van restaurante misluk binne drie jaar, sodat die ondertekening van 'n vyf jaar huurkontrak op 'n skottelgoedwasser dalk nie die beste idee is nie.\nWees voorbereid vir 'n krediet tjek.\nLease kommersiële restaurant toerusting benodig dieselfde krediet kontrole as huur van 'n nuwe motor of aansoek doen vir 'n lening van 'n bank . As u krediet minder as volmaak is (wat eintlik net omtrent almal lyk soos hierdie dae), mag u nie vir 'n huurkontrak goedgekeur word nie, of u moet 'n hoër rentekoers betaal.\nSommige maatskappye, soos koffieverspreiders, sal u gratis 'n koffiemaker verhuur, solank u produkte koop. Dieselfde geld vir drankverspreiders. Hulle sal jou 'n koeler of vrieskas gee, solank jy jou primêre verskaffer maak.


Hoekom is spanningslektuur so gewild? Martin Steyn blameer endorfiene | LAPA Uitgewers\nHoekom is spanningslektuur so gewild? Martin Steyn blameer endorfiene\nby LAPA Uitgewers on Jun 3rd, 2015 Tweet\nBooks LIVE het onlangs met die opkomende misdaadskrywer Martin Steyn gesels.\nIn die eerste deel van die onderhoud het die skrywer meer vertel oor sy tweede misdaadroman – Skuldig – en die inspirasie vir sy hoofkarakters; die skep van volwaardige vrouekarakters; wat ons met skuld “moet” maak; sy navorsingsproses en die ervaring van sy tweede boek in vergelyking met sy eerste een, Donker spoor.\nIn die tweede deel van die gesprek het Steyn ‘n antwoord gewaag op die vraag, “Hoekom dink jy is spanningslektuur so gewild?” Hy deel ook die hoogtepunt van sy skrywersloopbaan sover, waarmee hy homself besig hou as hy nie skryf nie en hoe sy skryfproses lyk. Die skrywer besin ook oor die rol van skrywers in die moderne konteks en deel raad vir skrywers wat graag wil publiseer.\nLees onder vir Steyn se insigte:\nHoekom dink jy is spanningslektuur so gewild?\nDit het te doen met die soort stories. Karakters in lewensgevaar. Stukkende helde. Interessante boosdoeners. Donker dade. Die konfrontasie tussen goed en sleg. Dis stories wat aandag trek en emosie uitlok. Daar gebeur dinge, sigbaar en agter die skerms. Daar is raaisels en wendings. Die situasies is oor die algemeen moontlik, al is dit dalk ’n bietjie oordrewe. En jy kan in ’n veilige plek saam met die karakters deur hierdie gevaarlike gebeure gaan.\nMense hou daarvan om ’n mate van spanning te ervaar. Dit laat jou lewend voel. Een van die dinge wat gebeur wanneer mens spanning ervaar, is dat endorfien vrygestel word. Die doel is om jou te help om vrees en pyn te oorkom, maar dit veroorsaak ook ’n effens euforiese gevoel. Wanneer jy ’n spannende boek lees of ’n riller kyk, ervaar jy ook spanning as jy jou inleef. Jou liggaam ervaar die simptome van spanning, maar omdat jy weet jy is veilig, is dit nie so erg nie. Maar jy kry nog steeds jou endorfien-“high”.\nWat is sover die hoogtepunt van jou skrywersloopbaan?\nToe ek daardie kartonboksie oopmaak en die geskenkpapier oopvou en Donker spoor optel. Ek het dit bestaar, bestreel en beruik asof dit ’n nuwe baba was. Heel moontlik teen my vasgedruk ook toe niemand kyk nie.\nWaarmee hou jy jouself besig wanneer jy nie skryf nie?\nEk staar. En wag vir die volgende toneel of gesprek of oplossing om te kom.\nOf ek lees, antwoord e-posse of Facebook-boodskappe, soek dump sites, soek moordwapens, luister musiek, kyk een van die TV-reekse waarvan ek hou of F1 as dit ’n Grand Prix-naweek is, kuier saam met familie en vriende, woon ander skrywers se bekendstellings by, wonder oor die tipe persoon wat dump sites en moordwapens soek . . .\nHoe lyk jou skryfproses?\nBaie organies. Ek werk nie die storielyn voor die tyd uit nie. Ek begin op bladsy een – verkieslik op ’n moordtoneel (Skuldig), of ten minste op pad daarheen (Donker spoor) – en kyk wat die speurders doen. Hulle ondersoek die toneel, praat met getuies en volg enige leidrade op. En so gaan ons aan.\nNatuurlik begin dit met ’n idee waaroor die storie gaan. Met Donker spoor was dit die ware verhaal van hierdie moordenaar wat my geïnteresseer het. Ek het sy persoonlikheid en sielkunde gevat, hom in Durbanville gesit, en die storie begin waar die derde slagoffer ontdek word. Met Skuldig was dit baie lekker, want die idee, titel en basiese storielyn (met einde) het alles sommer net so mooi in my gedagtes opgedaag. Ek moes dit net inkleur en die nodige navorsing, veral oor vuurwapens en ballistiek, doen. Die manuskrip waaraan ek nou skryf, is weer omtrent die teenoorgestelde. Ek is al heelwat nader aan die einde as die begin, maar weet nie wat daardie einde gaan wees nie. Daar is interessante dinge aan die gang, maar hoe dit gaan uitdraai …\nWat kan Martin Steyn-aanhangers volgende verwag?\nOp die oomblik is ek hard aan die werk aan die volgende manuskrip. Soos ek sê, ek is nader aan die einde as die begin, maar daar is nog heelwat om te skryf en uit te vind (ook die titel).\nWat dink jy is die rol van die skrywer vandag, veral in Afrikaans?\nOm goeie stories te skryf wat mense wil lees. So eenvoudig soos dit. Ek hoor by Izak de Vries (bemarker by LAPA) dat die plaaslike mark van omtrent driekwart Engels, kwart Afrikaans tien jaar terug na amper helfte-helfte gegaan het. Daar is baie Afrikaanssprekendes wat lees, boeke lees, en wat graag goeie stories in Afrikaans wil lees. ’n Skrywer kan allerhande goed byroer – veral in misdaadfiksie is daar baie kwessies wat jy kan ondersoek – maar ’n leser koop ’n fiksieboek om vermaak te word. ’n Leser sê: “Vat my hand en neem my op ’n avontuur.” Dis die fiksieskrywer se rol.\nWat is jou raad vir skrywers wat ook graag wil publiseer?\nMoenie opgee nie. Klop by ’n kenner aan om jou skryfwerk te help slyp. Iets soos die Skryf ’n roman-kursus van die South African Writers College, waar jy ’n tutor het wat na jou manuskrip kyk en terugvoer gee terwyl jy dit skryf. Of stuur jou manuskrip aan ’n manuskripontwikkelaar soos Madri Victor. Luister na hierdie mense se raad en kritiek. Kritiek deur ’n kenner is baie waardevol vir ’n skrywer en ’n geleentheid om te groei. Gryp dit aan. En moenie opgee nie.\nHet jy Skuldig en Donker spoor geniet? Gesels saam in die kommentaarspasie, of op Facebook of Twitter!\nTags: Afrikaans, Afrikaanssprekendes, Colin Menck, Crime, Crime Novel, Donker spoor, Fiction, Fiksie, Henk Breytenbach, Izak de Vries, LAPA Uitgewers, Martin Steyn, Misdaadfiksie, Misdaadroman, Onderhoude, Riller, Skuldig, South Africa, South African Writers’ College, Spanningsliteratuur, Spanningsroman, Speurverhale, US Woordfees\n« Spesiaal vir brei-entoesiaste: Nog vier boeke in Christa Swanepoel se Brei saam met Vrouekeur-reeks\nDibi Breytenbach se debuutroman, Saliger, ondersoek misdaad en vergelding, straf en vergifnis »


RSG - Dis die een! || Ooggetuie || Hulp\nHulp met Foto's en Video's\nHulp om 'n foto op te laai\nHulp om 'n video op te laai\nHoe om 'n foto op te laai\nStap 1: Voor jy 'n foto oplaai, moet jy seker maak dat:\nDit nie ons Aanvaarbare gebruiksriglyne oortree nie.\nDit kleiner as 300kb is.\nDit in JPG-formaat is.\nStap 2: Gaan na die afdeling in Ooggetuie wat Stuur jou foto´s/videos genoem word.\nStap 3: Vul jou naam en kontakbesonderhede in soos versoek.\nStap 4: In die aftuimellys langs TIPE, kies Foto.\nStap 5: Jy sal dan 'n afdeling sien wat sê\nStap 6: Klik op Browse, en dit sal jou rekenaar se leêrstruktuur wys.\nStap 7: Kies die foto wat jy wil oplaai en klik OPEN. Dit sal die foto outomaties oplaai.\nStap 8: Kies 'n kategorie in die aftuimellys. As daar nie 'n kategorie is wat jou foto beskryf nie, kies ANDER en dui aan in die byskrifblokkie onder watter kategorie jy die foto wil plaas. As dit aanvaarbaar is, sal die Ooggetuie-redakteurs die kategorie skep, andersinds sal dit in ´n toepaslike kategorie geplaas word.\nStap 9: Tik 'n opskrif vir jou foto in die TITEL-blokkie.\nStap 10: Gee 'n kort beskrywing van jou foto in die BYSKRIF-blokkie.\nStap 11: Tik die kontrolenommer in wat gegee word en klik op DIEN IN. Jou foto is nou aan die Ooggetuie-span gestuur. Hulle sal dit nagaan en seker maak dat dit nie ons Aanvaarbare gebruiksriglyne oortee nie. As hulle tevrede is daarmee, sal hulle dit op die webwerf publiseer.\nHoe om ´n video op te laai\nStap 1: Ons maak van Youtube.com gebruik om ons videos te stoor. Jy moet na Youtube.com gaan en jou video daar oplaai. As jy hulp nodig het om jou video op te laai, gaan na Youtube se hulpafdeling. Maak asb. seker dat jou video voldoen aan ons Aanvaarbare gebruiksriglyne voor jy dit oplaai.\nStap 2: Nadat jy jou video by YouTube opgelaai het, sal jy regs van die video 'n afdeling sien wat 'n URL (webadres) van die video bevat. Kopieer hierdie URL, en gaan na die afdeling in Ooggetuie wat Stuur jou foto´s/videos genoem word.\nStap 4: In die aftuimellys langs TIPE, kies Video. Daar sal dan 'n blokkie verskyn wat URL genoem word. Klik hier en plak die URL in wat jy op Youtube gekopieer het.\nStap 5: Kies 'n kategorie in die aftuimellys. As daar nie 'n kategorie is wat jou video beskryf nie, kies ANDER en dui aan in die byskrifblokkie onder watter kategorie jy die video wil plaas. As dit aanvaarbaar is, sal die Ooggetuie-redakteurs die kategorie skep, andersinds sal dit in 'n toepaslike kategorie geplaas word.\nStap 6: Tik 'n opskrif vir jou video in die TITEL-blokkie.\nStap 7: Gee 'n kort beskrywing van jou video in die BYSKRIF-blokkie.\nStap 8: Tik die kontrolenommer in wat gegee word en klik op DIEN IN. Jou foto is nou aan die Ooggetuie-span gestuur. Hulle sal dit nagaan en seker maak dat dit nie ons Aanvaarbare gebruiksriglyne oortee nie. As hulle tevrede is daarmee, sal hulle dit op die webwerf publiseer.\nHet jy probleme om jou video op te laai? Kontak ons\nKategorieë: Alle2010 FIFA WêreldbekerAlgemeenBrandeByeenkomsteDammeFamilieGeboueKersfeesKKNKKonstruksieLucky StarMasjinerieMatriekafskeidMenseMisdaadMotorfietseMotorsMovemberMusiekvideosNatuurOngelukkeOp die paaiePlekkePretRSGRSG ProgrammeRuimteSkepeSnaaksSportStokperdjiesTroeteldiereTrouesVakansieVlag VrydagVliegtuieWeer


Wysiging soos op 09:05, 22 April 2015\nWysiging soos op 09:01, 22 April 2015 (wysig)\nWysiging soos op 09:05, 22 April 2015 (wysig) (maak ongedaan)\n[[Lêer:Frankfurter Tor Berlin abends.jpg|thumb|right|250pxduimnael|Die ''Frankfurter Tor'' vorm die beginpunt van die Karl-Marx-Allee]]\nDie Stalinlaan (Duits: ''Stalinallee'', later hernoem tot ''Karl-Marx-Allee'') was die eerste groot ambisieuse bouprojek in Oos-Berlyn. Bekende argitekte, wat by die heropbou van Oos-Berlyn betrokke was en gewoonlik in sogenaamde beplanningskollektiewe saamgewerk het, het Hermann Henselmann (boumeester van die Stalinallee, die ''Haus des Lehrers'' of "Huis van die Onderwyser" en die ''Kongresshalle''), Josef Kaiser, Herbert Aust, Günter Kunert en Horst Bauer ingesluit.\nDie "arbeiderspaleise" in die Große Frankfurter Straße, wat op 21 Desember 1949 ter geleentheid van Josef Stalin se 70ste verjaardag tot Stalinallee hernoem is, was daarop gemik om die ekonomiese mag en ingenieursvernuf van die Duitse Demokratiese Republiek te versinnebeeld. Die Stalinallee (tans Karl-Marx-Straße en [[Frankfurter Allee]]) was een van agt strate wat vanuit die historiese stadsentrum, die Hackescher Markt en Alexanderplein, stervormig na die noorde, noordooste en ooste loop.\n[[Beeld:Berlin karlmarxallee kl.jpg|thumbduimnael|leftlinks|220px|Die Karl-Marx-Allee (vroeër: Stalinallee), 'n pragtigevoortreflike voorbeeld van die [[Sosialistiese realisme]], die oorheersende boustyl in die 1950's]]\nTer voorbereiding van die bouprojek in Stalinallee het 'n afvaardiging na Moskou, [[Kiëf]], Stalingrad (tans [[Wolgograd]]) en Leningrad (tans [[Sint Petersburg]]) gereis om voorbeelde van stadsbeplanning in die Sowjetunie te bestudeer. By die kompetisie in 1951 het die argitek Egon Hartmann die eerste prys ingepalm. Alhoewel sy wenontwerp geblyk het om die beste oplossing te wees, is uiteindelik saam met die ander vier wenners, Richard Paulick, Hanns Hopp, Karl Souradny en Kurt Leucht die finale bouplan ontwerp. Vir hierdie ontwerp het ook die Moskouse argitek Alexander W. Wlassow en die Visepresident van die Akademie vir Argitektuur, Sergej I. Tsjernisjef, 'n bydrae gelewer.\nOntsluit van "https://af.wikipedia.org/wiki/Spesiaal:MobileDiff/1351651"


Lochner de Kock: So uit die perd se bek | Maroela Media\nDonkie- en perdevleis is “hingse” gesond, veral ŉ jongetjie is baie “fillend”. Só skerts die kreatiewe koskenner, sanger en akteur, Lochner de Kock, oor die storm wat losgebars het ná dit aan die lig gekom het dat daar onder andere donkie-, waterbuffel- en bokvleis in Suid-Afrikaanse vleisprodukte is. Lees meer hier.\nLochner het Woensdag vanuit sy nuwe restaurant en kuierplek, Vel en Horing in Johannesburg, aan Maroela Media gesê almal wat al ŉ goeie salami geëet het, het al van dié vleis ingekry, en hulle is nog nie dood daarvan nie.\n“Volgens streng wette in Italië moet goeie salami ŉ sekere persentasie perde- of donkievleis bevat,” het hy gesê. Hy sê mense het egter baie sentiment as hulle daaraan moet dink dat hulle ŉ “perdjie” of “donkie” eet, maar dieselfde mense het nie ŉ probleem om ŉ “lamtjoppie” te verorber nie.\n“Dit laat my dink aan die storie oor die slagter. ŉ Vrou stap by haar slaghuis in en vra watter winskopies die slagter het. Hy sê toe sy tong is baie goedkoop. Die vrou sê toe: ‘Nee dankie, ek eet nie iets wat uit ŉ dier se bek kom nie, gee my eerder ŉ dosyn eiers’.”\nOp die vraag of hy enige perd- of donkie-disse by sy restaurant sal bedien, sê Lochner: “Op aanvraag sal ek vir die mense gee wat hulle wil hê. Hier kom nogal baie Duitse en Belgiese gaste hier kuier, en dit is vir hulle niks snaaks om sulke vleis te eet nie.”\nHy beklemtoon egter dit is belangriker dat mense weet wat hulle eet en stem saam dat die verpakking die regte bestanddele moet aandui.\nLochner sê een van die lekkerste en vreemdste disse wat hy nog geproe het, was in Namibië. “Dit was ŉ olifanthartkamer, gestop met koedoelewer, en toegedraai in gerookte sebra. Dit word dan soos ŉ boud in die oond gebraai en bedien,” het hy afgesluit.\nVel en Horings het aan die begin van Februarie sy deure oopgemaak. Besoek gerus dié lekker kuierplek in 7de Straat, Melville. Dit is deel van die Nuno’s-restaurant en is daagliks oop van 12:00.\nek het gehoor van die show die 16de Maart en sal graag manlief wil neem vir sy verjaarsdag ongelukkig moes ek Jacaranda afsit en by die werk ingaan so ek kon nie al die besonderhede kry nie\nLaat weet asb al die besonderhede


Ollie Viljoen - 'n huis vol herinnering\nJY LEES NOU Ollie Viljoen - 'n huis vol herinnering\nBy sy huis kom ’n mens met die intrapslag agter: Hier leef ’n man wat diep spore in die Afrikaanse vermaaklikheidsbedryf getrap het. ’n Rak vol videobande met televisieprogramme wat onder Ollie se regie opgeneem is, staan uitgestal: Spies en Plessis, Saterdagjolyt, Liedjieboer, So Sta’ die Manne, Maak ’n Las, Kyk-innie-pot . . .\nDie weer is onrustig. Ollie Viljoen kyk op na die dreigende wolke wat van Gansbaai se kant af oor Hermanus hierheen aangejaag word. Hy frons effens. “Dit gaan nou-nou reën,”’ verklaar die legendariese boeremusiek-meester.\nHy woon sedert 2007 op Sandbaai, die strandplekkie tussen Hermanus en Onrus. Dis hier waar hy rus kom vind het nadat sy vrou, Estelle (toe 56), en sy vriend Tolla van der Merwe (toe ook 56) in 2000 in ’n gru-ongeluk dood is naby Middelburg, Mpumalanga.\nDie storieverteller Koos Meyer (toe 79) was daardie donker dag ook ’n passasier, en is later in die hospitaal dood. Ollie het bestuur, maar het oorleef.\n“Soms is dit moeiliker. Aanvanklik was dit vreeslik, maar dit raak beter. Maar ek verlang baie na my vrou.”\nKry vandag nog Tempo Somer 2011/2012 en lees meer oor Ollie se hartseer, die paaie wat hy geloop het en dit wat hierdie 73-jarige musiekmens nog besig hou.


Versindaba Matriks deur Joan Hambidge Archives : Versindaba\nPosts Tagged ‘Matriks deur Joan Hambidge’\nOnderhoud met Joan Hambidge (Matriks)\nJoan Hambidge gesels oor haar nuwe bundel Matriks met Gisela Ullyatt.\n(GU) Baie geluk met Matriks, Joan.\nDie voorbladfoto is van ’n besonderse deur met ’n Bisantynse ontwerp. Vertel ons meer oor waar jy die foto geneem het asook wat die detail wat op die deur verskyn vir jou beteken. Hoe is dié foto gekies is om Matriks te verteenwoordig? In die bundel kom daar ook ’n ridder-motief in die vorm van ’n klein afdruk voor, heel voor in die bundel en dan ook na die laaste gedig. Sluit dit aan by die voorblad?\n(JH) Ek het die foto – ‘n gelukskoot – afgeneem op ‘n deur in Lbuljana op ‘n reis verlede jaar deur Serwië en Kroasië. Die riddermotief het die ontwerper Susan Bloemhof as ‘n soort motief (dalk vingerafdruk?) gekies.\nDie leser moet self besluit wat die simbole beteken …Die riddermotief, die perd, die deur wat moet oopmaak …Die deur wat oopmaak na die kollektiewe onbewuste en die skryfproses as opstand …\nHierdie deur maak swaar oop …\nDaar is ook ‘n moeder en kind en ‘n priester. Ook ‘n lydende figuur. Al die temas van my bundel is hier saamgesnoer. Skryf as verset teen, maar skryf ook as oorlewing. Om by iets diepers uit te kom. As kind het ek nie binne die strukture ingepas nie en as volwassene besef ek al hoe meer hoe dankbaar ek moet wees hiervoor. Dit het my geleer om die enkelstaat met volledigheid te omhels. En vandat ek dit regkry, is my verhoudings met ander sinvoller.\nMatriks is ’n stewige bundel; 168 bladsye. Hierdie is nie ’n bundel vir die lui, oningeligte of onbelese leser nie. Stem jy saam? Intertekstualiteit in ag genome, sou Matriks jou Wasteland kon wees?\nEk streef nog na my Wasteland … In my bundel Indeks waaraan ek tans werk, is Eliot ‘n rigtingwyser. Die gedigte het oor ‘n lang tydperk ontstaan. Van die lykdigte gaan sover terug as my jeug en was eers opgeneem in ‘n bundel met die titel Witbank-blues. Ek skryf uiteindelik een groot bundel en die idee van die matriks (die chora van die digkuns) het gemaak dat ek teruggekeer het na bestaande verse en dit herdig het. Ek het ook verse uitgegooi wat nie by die idee van die “matriks” inpas nie.\nHopelik werk die gedigte ook net as gedigte, met ander woorde, op die gevoelswaarde. Vir die speurende leser is daar verwysings, nie omdat ek ly aan ‘n “anxiety of reference” of “anxiety of influence” nie, maar eerder omdat ek altyd onder die indruk staan van die tradisie waarbinne ek dig, sowel binnelands as buitelands.\nAfdeling een heet “Chora”. Dis ’n konsep rakende die pre-linguistiese/pre-verbale fase van die individu wat Julia Kristeva intensief eksploreer binne die Franse skool van Feminisme. Jy skryf ook gereeld hieroor in jou blogs en resensies. In die laaste reëls van die gedig “Chora”, som jy hierdie primordiale bestaan (wat gekoppel is aan die skryfproses) besonder goed op (17):\nDit wat buite woorde lê\n– my ma wat ’n dagboek konfiskeer\nwaarin ek ’n ánder bestaan karteer –\nkry ek nou vir goed ontsê.\nWaarom is die “chora” so sentraal tot jou lewensbeskouing en skryfwerk? En kan “chora” ook gelees word in die lig van Plato se siening oor die baarmoeder, die matriks in die konteks van Matriks?\nEk skryf in hierdie bundel oor die baarmoederlike van taal, die ruimte waar digterlike inspirasie gehuisves word. Kristeva se idee gaan uiteraard terug na Plato se idee. Psigoanalises (meervoud) interesseer my, juis omdat dit baie belangrike uitsprake oor taalteorie maak en nie, soos sommiges meen, dat dit ‘n wetenskap is nie. Adam Phillips se versoening van digkuns en psigoanalise.\nIn Matriks duik ou bekendes weer eens op wat oor die jare herhaaldelik ’n buiging gemaak het in jou oeuvre: Emily Dickinson, Erica Jong, Elisabeth Eybers, D.J. Opperman, Lacan, Freud, Jung; om maar ’n paar te noem. Vind jy dat jou in-gesprek-tree met hierdie digters, filosowe en psigoanaliste oor die jare verdiep het en waarom keer jy telkens terug na hulle?\nDie “in-gesprek-tree” met filosowe, psigoanaliste en ander digters het waarskynlik te make met my werk as dosent en akademikus. Die Januskop van die digter wat haar daaglikse brood verdien as dosent, resensent en optekenaar.\nLykdigte is veral jou digterlike forté. In Matriks word die leser getrakteer op lykdigte oor ’n wye spektrum van subjekte soos Robin Williams en Fiona Coyne; lykdigte wat kort na hulle selfdood op Versindaba verskyn het. Vind jy dat lykdigte relatief gou na die persoon se afsterwe geskryf moet word, veral deesdae met die media en internet wat mense se aandagspan so geweldig verkort? Is lesers dus meer geneig om sulke gedigte te lees en dalk selfs terugvoer te gee daaroor?\nEk het in 2000 ‘n bundel gepubliseer met die titel Lykdigte en ek dink die digterlike reaksie is waarskynlik sowel huldeblyk as testament. ‘n Mens kan immers net die lewe verstaan indien/ as jy die dood begryp. Die terugvoer op gedigte is altyd onvoorspelbaar. ‘n Mens ontvang ‘n e-pos van ‘n jong kind wat ‘n opstel moet skryf of ‘n klein uitgewer wat ‘n gedig optel in ‘n koerant of webblad en dan kry jy tyd om die gedig af te rond alvorens dit gepubliseer word in ‘n durende bloemlesing. Die internet is tydelik … skakels verdwyn …\nDaar is ook ’n afdeling wat uit ekfrastiese gedigte bestaan, onder meer oor Marlene Dumas se skildery van Elisabeth Eybers; foto’s van Gérard Depardieu en Jackie Onassis. Wat is die roete wat jy volg wanneer jy ’n ekfrastiese gedig skryf?\nEk het nie ‘n resep nie. Marlene Dumas se inspirerende teks Intimate relations (Jacana) dra sy op aan haar moeder. Sy noem dit ‘n “love letter to my mother”. Matriks is ook ‘n liefdesbrief aan my moeder. My moeder wat my intellektueel gestimuleer het en met wie ek – soos met my vader – ‘n volgehoue gesprek voer in my digkuns.\nDie verse in hierdie bundel gaan oor meer as my biologiese moeder. Dit gaan oor moeders (soos Dorothy Parker se verhouding met haar moeder) en die komplekse verhouding wat veral die gay-vrou met haar moeder het, met moedertaal, met identiteit, met jou posisie binne die kanon en hoe manlike digters vir lank die kanon oorheers het. Die “vroulike aanvulling tot Dertig”-gedagte wat deesdae met sterk vrouedigters soos Krog, en voor haar, Sheila Cussons en Wilma Stockenström verkeerd bewys word, al het Opperman duidelik respekvol na Eybers gekyk. In daardie stadium was Eybers nog nie die kragtige figuur wat sy wel later geword het nie.\nEkfrastiese digkuns interesseer my geweldig. Kyk hoeveel gedigte bestaan daar oor Marilyn Monroe in Afrikaans en elke gedig vertel uiteindelik iets van die digter ook …\nJackie Onassis fassineer my – die Amerikaanse digkuns en geskiedenis ook. Ek was nou onlangs in Argentinië en waaragtig in Mendoza is daar langs my hotel ‘n bar met die naam Jackie O.\nDie gedig as ars poetica vind veral neerslag in jou oeuvre en die leser kan uitsien na ’n hele paar ars poëtikas in dié bundel. Die program-gedig, “Ek skryf omdat ek moerig is” se sub-titel is “’n aweregse ars poëtika” wat ’n gesprek met die bekende versreël van Krog – “ek skryf omdat ek woedend is” – aktiveer (13):\n’n Vrouedigter bely\nop ’n keer dat woede\nhaar gedigte begelei\nHoekom is die ars poetica so ’n belangrike fokuspunt in jou oeuvre? En is skryf vir jou as digter ’n wyse om van persoonlike woede ontslae te raak en te verwerk en indien wel, wat is die proses wat jy volg? Distansieer jy jouself van daardie aanvanklike woede wat ’n gedig tot gevolg gehad het dermate dit onherkenbaar is in die finale weergawe? Skryf jy dit dus uit jou sisteem uit of nie?\nDie ars poetica is ‘n belangrike fokuspunt en waarskynlik is elke gedig tog maar ‘n (soort) ars poetica? Ek skryf waarskynlik om wel woede te besweer.\nDie gedig “Emily D op Facebook” (119) inkorporeer elemente en bepeins moontlikhede (wat terugspeel op die motto van die gedig wat uit Dickinson geneem is: “I dwell in possibility”) en vestig dus die leser se aandag op ’n vars manier:\nsou jy op Facebook trek?\nOor hoop as die ding met vere\nwat woeker in die siel?\nOor jou liedere van eensaamheid\nmet spaars, afgetelde sillabes?\nSou jy elke dag aanmeld\nen ’n boodskap laat\noor nog ’n dag sonder voorval\nDalk iets vertel van die singende\nbome, die klaende huidjie-hu\nof die blomme in jou tuin?\nSou jy iemand unfriend\nof afweer wat niks begryp\nvan die hartslag van ’n aandagstreep?\nHoe sou dit tog alles klop?\nDie intens private digter\nuitgelewer aan sengende,\nHoe het hierdie gedig tot stand gekom en hoe het jy besin oor Dickinson en Facebook? Reis is ’n deurlopende motief in jou oeuvre en Matriks is geen uitsondering nie. Hoe versoen jy jou liefde vir reis met die voorliefde vir Dickinson se oeuvre wat oor ’n binnenshuise, statiese lewe in Amherst (“oor nog ’n dag sonder voorval/of gebeurlikheid?”) berig?\nEk het haar huis in Amherst besoek – net om te ontdek die meeste briewe en aandenkings staan in ‘n Harvard-biblioteek waar ek navorsing gedoen het aan my tweede PhD. Daar is mos ‘n lieflike tekengrap waar die reis van ED uitgewerk word: Dag 1: stoep, Dag 2, tweede kamer, ensomeer. Teen die einde van die week het sy reg rondom die huis gereis.\nEk probeer haar stilte (en eensaamheid) plaas teenoor my ervaring van eensaamheid. Ek leef oënskynlik meer na buite, is immer aan die beweeg, op reis, maar alle digters ervaar dieselfde gevoel van isolasie, van jy word nie gehoor nie … anders as prosaskrywers met hul groot oplae … applous … lesers … 80 000 eksemplare. Ons skryf vir die eenhand-applous.\nTerloops, ek is nie op Facebook nie. Ek besweer alles deur skryf, lees, reis – en ek het ‘n blog Woorde wat weeg (blogspot) waar ek my resensies en kritieke berg. Dit is ‘n argief en ‘n belangrike een, omdat ‘n mens dikwels ontdek hoe resensies uit die internet “verdwyn”.\n“Projective verse” (85) se motto is afkomstig uit reëls van die Amerikaanse digter, Charles Olson: “the skin I wear/feels too tight”. Die titel verwys na Olsen se welbekende essay, “Projective verse” (1950) wat die leser laat kennis maak met die onkonvensionele “oop veld” (“open field”) van ’n gedig se plasing op die bladsy. Tipografies is jou gedig in drie kolomme verdeel wat die orde en konvensionele bladsyveld van ’n tipiese gedig ontwrig. Sou die leser dit as ’n matriks kon beskou en het jy aan die konsep van ’n matriks gedink toe jy dié gedig geskep het? Dink jy in “Doubling the point” (156-159) is daar ’n voortgesette “ontwrigting” van konvensie vir die leser? Vertel meer oor hoe jy besluit het om al die verklarings van “matrix” uit die Merriam Webster aan te wend in dié gedig?\nEk het nie aan die konsep van die matriks bewustelik gedink nie, maar wanneer ek dig word sekere temas en motiewe altyd verbind aan die digbundeltitel waaraan ek werk. Met “doubling the point” het ek eweneens tot sekere insigte gekom oor my liefdesverhoudings oor soveel jare. Die verklarings uit die aanlyn-woordeboek was gewoon om die spel tussen emosie en intellek te balanseer. In hierdie bundel is daar veral ‘n volgehoue gesprek met Eybers en haar simmetrie. Sy is so ‘n befokte digter. De Lange spreek ek aan, omdat hy as vriend ‘n eerste, speurende en streng leser is.\nIn Afdeling tien, “Vertalings en verdraaiings”, is daar onder andere twee gedigte genaamd, “Anna Akhmatova I” en “Anna Akhmatova II”. Vertel ons meer oor jou belangstelling in Akhmatova se gedigte en is hierdie twee gedigte vertalings of verdraaiings?\nDit is verdraaiings. Ek doseer kreatiewe skryfwerk en een van my briljante studente, Richard Higgs, het oor die problematiek van vertalings geskryf – asof dit ‘n moord is wat jy moet oplos. Hy is Russies magtig en deur sy werk het ek baie geleer oor die konsep van vertaling / verdraaiing. My gedigte is verdraaiings – ek ken nie die Russiese tekste nie! ‘n Somerkursus in Moskou was bepaald nie genoeg nie.\nEk leer geweldig baie van my studente – hul essays (wat deel vorm van die portefeulje) dwing my ook om verder te lees: oor stilte in die digkuns, digters as dokters, Akhmatova, Maria Tsvetejeva, ensomeer. Vertalings in Afrikaans is tans ‘n sterk debatspunt: daar is uitstekende vertalers soos Charl JF Cilliers, die Oeljatte (haha), Bernard Odendaal, De Lange en knap teoretici wat help met hierdie begeleidingsproses.\nDig is ‘n vertaalproses van die onbewuste wat alles berg, wat orals aanwesig en nêrens sigbaar is nie, dog uitkom in ‘n gedig. Soms melancholies, soms woedend. Ek dra hierdie bundel op aan ‘n voormalige terapeut en intellektueel, Joost Heystek, wat my deur soveel jare bygestaan het in hierdie alchemistiese proses.\nJoan, watter gedig in Matriks sou jy vir Versindaba-lesers wou aanhaal wat jou besonder na aan die hart lê?\nVan haar, my kromgetrekte moederlief,\nerf ek my ontevrede, wrewelige, onvergenoegde aard:\nGister was ‘n beter dag.\nVan hom, my forsgeboude vaderlief\nkry ek my droomverlore, romantiese, onverskrokke aard.\nDie een kan woorde soos blokkies pas.\nDie ander het bykans die lewe in drome verpas.\ndie ander sy vooruit\nna dit wat woorde kan vermag.\nVroeër was dit maklik om my weg\nte draai van julle, my ouers,\nin my gedigte en gebede.\nKyk, dit is ‘n klaagsang hierdie\neer julle vertrek na die ander oord\nomdat ‘n lykdig onvanpas mag klink\nwanneer stilte onherroeplik is.\nVir haar, my kromgetrekte moederlief\nvir hom, my forsgeboude vaderlief\niets korter as ‘n brief\niets meer as ‘n erflating\ndurender as ‘n grafsteen\nbetroubaarder as ‘n polis\nkosbaarder as ‘n familiering:\nElke vers wat uit my spruit\naan hul twee te danke.\nHaar stem die metrum van my verse\nsy hand die vorm vir my verse.\nHulle is die sout van die aarde\nja, die sout van die aarde\nomdat hul trane\noor hul wange stroom\nsoos sout oor hul wange stroom\nwat in stilte weeklaag\noor hul kinders se trane\nwat soos sout\nvanaand onthou ek ‘n brief aan jou\nin my krabbelskrif\nuit vele verre lande:\nDis winter in New Haven\nsaans hoor ek die sneeu\ngeruisloos soos vere neerdaal\nvan ‘n vertrekkende swael.\nek dra swaar aan hierdie las\nvan woorde voel neerdaal\nsoos die vere van ‘n vertrekkende swael.\nvan woorde wat soos swart swaels\nop my neerdaal.\nEk onthou vanaand meteens\nhoe jy uitroep:\n“Alles is teen my!”\nen ongeveer drie dekades later\nhoe dit moes meet\nkos om ons almal in jou\n30 dae Ou Mutual kalender\nNog ‘n polis\nnog ‘n laatskof\nnog ‘n ekstra werk.\nEk hou my besig met ‘n polis\nmet bykans geen beleggings-\nDit laat sig nie op ‘n kalender inpas,\ndit verkies eweneens die onvoorspelbare uur\nen ja, dit beskerm jou gewis nie teen ontnugtering\nof soortgelyke slopings\nsoos nog ‘n gedig wat teen jou draai.\nToe ek jonger was\nja toe ek jonger was\nwas julle net ‘n las.\nNoudat ek ouer is\nja noudat ek ouer is\nkeer ek telkens terug\nna hulle: my ouerwordende\naltyd begrypende ouers.\nIs daar iets in dié woordspel\nDat ouer word gelyk is\naan borg staan vir ouers:\nal is dit net in ‘n vers?\nek dra jou en Ma\nmy ou moederlief\nsoos ‘n ent op my lyf.\nGisternag droom ek van jou:\nsaam met ou vriende\nspeel jy in ‘n klein orkessie\nby ‘n eenvoudige dorpstroue\nmet vuil, opgestapelde borde.\nJy bied my ‘n glas wyn aan …\nHoe tasbaar, werklik voel\ndie droom wat volgens Cirlot\n‘n naderende dood kan dui.\nJa, my vader bied my die glas\nwaaruit ek die lewe met oorgawe skink.\nMy moeder verkies\ndat ek oor haar in my verse swyg.\nTog, my eerste soekende, stamelende vers\ngeskryf in die verre VSA\nin wintersneeu aan haar gerig.\nVroeër deur ander vrouedigters\nmet haar gepraat in briewe.\nPoësie eers van buite geleer;\nnou van binne geskandeer.\nTog spruit alle woorde\nuit die ingehoue, begrensde moederbuik.\nMoeder, vergeef my vir hierdie binne-\ndringing, vir hierdie skending\nvan jou privaatheid,\nvir hierdie ongeknipte naelstring.\nHier sit hulle, my ouers\ndie twee jong verloofdes\nop ‘n rusbank in ‘n Joodse ateljee.\nEk sien hoe jy met jou klein kadotjie\nglimlag en Pa se hand vashou.\nDekades later weet ek:\nons kies gewis ons ouers\nvoorgeboortelik en astraal.\nHier sit hulle, my ouers,\ndie twee ou vernieldes\nin ‘n gedig van hul naasoudste kind.\nEk sien hulle na ‘n 50 jaar-herdenking:\nweer eens praat ek uit die vreemde.\nHier bly hulle, my ouers\ndie twee ou geliefdes:\nwyl hulle ‘n lewe saam herdenk\nplaas ek hulle netjies reg\n– asof in ‘n fotosessie –\nvir ‘n finale bestekopname,\nvir ‘n onbeskadigbare weergawe,\nin ‘n erkentlike, dankbare cadeau.\nUit: Lykdigte. Tafelberg, Kaapstad. 2000\nTags: Matriks deur Joan Hambidge, Onderhoud met Joan Hambidge


Gratis virtuele Griekse sleutelbord uitleg online | Loderi.com\nVirtuele Griekse sleutelbord aanlyn\nVirtual Griekse sleutelbord aanlyn gratis\nAs jy nodig het om die band iets in Griekse, maar op n rekenaar of laptop English uitleg - n virtuele Griekse sleutelbord op jou rekenaar skerm nodig. Dit is maklik om te gebruik en gerieflik. As op die terrein is iets wat jy nie hou nie of iets nie werk nie of is nie waar nie - laat weet ons asseblief. Dit is baie belangrik vir ons. Op Loderi.com behulp Griekse virtuele sleutelbord, kan jy absoluut gratis en aanlyn:\ntik op gunsteling Griekse taal aanlyn;\nTik op\_'n virtuele sleutelbord Griekse - dit is gratis en maklik\nOns getoets vir \_'n lang tyd het die webwerf koppelvlak en Griekse sleutelbord uitleg vir u gerief. En nou is ons vol vertroue in jou comfort wanneer tik op ons Griekse sleutelbord aanlyn op die skerm van jou monitor. Hier kan jy die standaard online Griekse sleutelbord (qwerty), fonetiese sleutelbord en \_'n ander te gebruik. Binnekort sal ons die Griekse sleutelbord voeg in die vorm van die alfabet. Dit is baie maklik om te tape letters, vertaal, druk en te red, in kontak met vriende met Facebook en Twitter te hou. En natuurlik - wat is die Internet sonder search Google en die video op YouTube? Al hierdie aksies word op ons webwerf in een kliek - probeer dit! Ook, kan jy jou gedrukte dokumente (wat jy nodig het om aan te meld in die gebruik van Facebook, Twitter of Google) te red, sou hulle later voort te sit.\nHoe om te kry en gebruik die virtuele Griekse sleutelbord op jou site?\nJy kan ook installeer op jou webwerf ons skakel, die knoppie, of die hele online virtuele Griekse sleutelbord - vir dit wat jy nodig het om te kopieer en plak die kode van hier na jou webwerf of blog. Ons is ook oop vir voorstelle vir funksies wat jy nodig het - net skryf ons en beskryf wat ontbreek (meer detail - hoe beter) - ons sal doen wat jy nodig het!\nVertaling uit Griekse Engels sleutelbord aanlyn\nOm die teks op band opgeneem op die Griekse sleutelbord online vertaal, kliek net «Translate» en \_'n nuwe venster gewildste wêreldwye online vertaler oop deur Google. By verstek, die Engelse vertaling van die Griekse, maar jy kan enige ander in sy uitsluitlike diskresie te kies.


Drie wonderlike oefeninge vir u oefensessie - Inligting - 2022\nWenke om te begin\nHervat u oefenroetine voor swangerskap geleidelik. Slegs 4 tot 6 weke na geboorte - of vroeër as u fisiek in staat is en u dokter sê dat dit goed is - voeg die oefeninge hieronder by u oefensessies.\nAs u 'n keisersnee gehad het, 'n moeilike geboorte of komplikasies gehad het (soos 'n infeksie of preeklampsie), moet u miskien 'n bietjie langer wag voordat u oefen.\nOm hierdie oefeninge meer doeltreffend te maak, benodig u 'n paar halters (beskikbaar in sportwinkels) en 'n weerstandsband (in wese 'n lang rek rek rubber wat ook by sportwinkels beskikbaar is).\nAs u al voorheen handgewigte of handgewigte gebruik het, begin dan met 'n laer gewig as wat u voorheen gebruik het, en werk geleidelik op. As u nog nooit voorheen gewigte gebruik het nie, probeer eers die ligte - 3 pond of minder -. Voeg herhalings, stelle of gewig by om probleme te verhoog.\nBegin elke oefensessie met 'n opwarming: probeer vyf minute saggies rek, gevolg deur vyf minute se marsjeer in plek of stadig loop. Koel daarna af deur u tempo te vertraag en volg dan met 'n bietjie ligte rek. Hou elke rek vir 10 tot 20 sekondes.\nU kan hierdie abdominale versterker byvoeg by die roetines wat u in die eerste maand begin het.\nSpan jou buikspiere vas en druk die rugkant van die rug op die vloer terwyl jy uitasem.\nSkuif u voete stadig van u liggaam af met u buikspiere om u rug plat te hou.\nAs u rug begin buig, stop dan om u voete uit te gly en terug te bring na die beginposisie - hou u maag styf. Herhaal agt tot tien keer.\nLet op u asemhaling gedurende hierdie oefening. Onthou om jou buikspiere vas te trek en jou rug plat te maak voordat jy begin om jou voete van jou weg te gly. Namate u maagspiere versterk, kan u vind dat u u bene verder uittrek.\nSit lat ry\nHierdie oefening versterk en toon u bo-arms en rug. ("Lat" verwys na die latissimus dorsi, die groot spier van die rug.)\nSit op die rand van 'n stoel, knieë gebuig en voete plat op die vloer, met 'n halter aan weerskante van u voete.\nBuig vorentoe en bring jou bors naby jou dye. Hou u rug plat.\nGryp een halter in elke hand, en laat jou arms reguit na onder hang met jou handpalms na mekaar toe.\nLig die halters na jou bors en hou jou elmboë in pas met jou liggaam. Pasop dat u nie u arms na die kante versprei terwyl u hulle buig nie. Laat sak dan die dumbbells, maak jou arms reguit en beheer die beweging terwyl jy gaan. (Moenie net die halters laat sak nie.) Herhaal agt tot tien keer.\nWeerstandsband lat plat onder\nSit op 'n stoel met 'n weerstandband bo-oor, tussen albei hande uitgestrek. Hou u arms reguit en u hande moet ten minste skouerwydte van mekaar hou.\nHou die band styf, buig jou elmboë en bring dit af na jou middel totdat die band aan jou sleutelbeen raak. Herhaal agt tot tien keer. (As u nie 'n weerstandsband het nie, kan u dieselfde beweging met ligte handgewigte doen.)\nKyk die video: THE THRILL OF THE FIGHT REVIEW OCULUS QUEST (Mei 2022).\nBorsveranderinge tydens swangerskap\nRamona: oorsprong en betekenis van die naam vir meisie Ramona\nBetekenis van die naam Eudaocio. Naam vir seuns\nCopyright 2022 \_ Drie wonderlike oefeninge vir u oefensessie...


Gedagte vir die dag: Laat God jou lei | Maroela Media\nMy opdrag aan jou is dat jy sterk en dapper moet wees. Moenie bang of huiwerig wees nie. Die Here jou God is saam met jou oral waar jy gaan. (Josua 1:9)\nAs ons sou terugkyk op ons lewenspad, sal ons spore sien wat soms deurmekaar is en nie sin maak nie. Die toekoms lyk dalk ook vreesaanjaend, onseker en donker. Ons wonder dalk of ons van die mense en plekke waarvoor ons die liefste is, sal moet agterlaat. Ons is dalk bang om die probleme wat oor ons pad kom te trotseer. Die versoeking is soms groot om net te bly waar ons is eerder as om aan te beweeg in die rigting wat God vir ons beplan het.\nWanneer ons bang is om vorentoe te tree, kan dit help om agtertoe te kyk. Die God wat ons gister gehelp het, sal ons môre ook help. Net soos Hy in die verlede vir ons die nodige wysheid en insig gegee het, sal Hy ons ook in die toekoms lei. Sy Woord en al sy beloftes bly altyd vas en waar. “Jesus Christus bly steeds dieselfde – gister, vandag en vir altyd” (Hebreërs 13:8). In Hom is daar altyd liefde, vergifnis en krag vir wat ook al oor ons pad kom.\nVra God jou vandag om iets nuuts te doen? Wees dapper, want Hy is al die pad saam met jou.\nHere, ons wil graag sterk en dapper wees. Leer ons om te vertrou dat U met ons is, waar ons ook al gaan. Dankie vir u onfeilbare liefde. Amen.\nMy vertroue Here is op U alleen….Amen\nDankbaar vir die woord. So powerful.Nes Ons Vader.


Vryheidsfront Plus | Kragopwekking: Na jare word ag geslaan op VF Plus se pleidooie\nTuis | Nuutste nuus | Kragopwekking: Na jare word ag geslaan op VF Plus se pleidooie\nKragopwekking: Na jare word ag geslaan op VF Plus se pleidooie\n"Die verklaring van president Cyril Ramaphosa dat sake-ondernemings en selfs gesinne voortaan toegelaat en selfs aangemoedig sal word om hul eie elektrisiteit op te wek en die surplus in die netwerk terug te voer, is iets wat die VF Plus jare reeds bepleit," sê Wynand Boshoff, VF Plus-LP en hoofwoordvoerder van minerale hulpbronne en energie.\n"Daarom word dit verwelkom, in die hoop dat die regulatoriese raamwerk spoedig by die president se verklaring sal aanpas. Dit is net jammer dat die land eers voor hierdie kragkrisis te staan moes kom voordat die besluit geneem is.\n"Terwyl son- en windkrag lank reeds goedkoper is om te installeer as steenkoolkragsentrales, is daar wetlike beperkings wat die privaatsektor verhinder om die land se kragleweringsvermoë vinniger uit te brei. Dit is teen die agtergrond daarvan dat Eskom se tekorte die land in 'n ekonomiese noodtoestand dompel.\n"Tans is dit toelaatbaar om kragopwekking vir eie gebruik tot 1 mW te installeer, sonder om toestemming te vra. Vir huishoudings is dit ook toelaatbaar om fotovoltaïese panele te installeer.\n"In albei gevalle kan elektrisiteit teen vasgestelde vergoeding aan die netwerk gelewer word, maar sulke verbruiker/verskaffers moet netto-verbruikers bly. Dit beteken hulle kan in werklikheid afslag op hulle kragrekenings kry, maar nie geld daaruit verdien nie.\n"Volgens die president se uitspraak is dit hierdie hekkies wat uit die privaatsektor se pad verwyder sal word. Ongereguleerde opwekkingsvermoë word tot 10 mW verhoog en ondernemings en huishoudings sal netto-produsente kan word, met ander woorde, geld daaruit verdien.\n"Skole, fabrieke, huise, winkelsentrums, plaasskure en talle ander strukture kan sonpanele huisves. As in ag geneem word dat Suid-Afrika van oos na wes oor twee tydsones strek, word dit duidelik dat sonkrag langer aan die netwerk gelewer kan word as wat die son in enige spesifieke deel van die land skyn."\n"Die oprigting van behuising vir arm mense se kostebereking kan heel anders daar uitsien as kraglewering van die dakke af ingereken kan word. Skole kan 'n bykomende inkomstestroom ontwikkel, wat die staat met die koste van onderwys kan bystaan. Selfs munisipaliteite kan hul eie dakke gebruik om krag te lewer.\n"Vir die VF Plus lê die moontlikheid om die landbou-ekonomie te stabiliseer, na aan die hart. Suid-Afrika se klimaat maak landbou uiters wisselvallig, maar sonskyn is betroubaar. Indien boere toegelaat word om krag op 'n klein deel van die plaas op te wek, kan dit toekomstige droogtehulp oorbodig maak."\n"Die VF Plus het tevore bereken dat een hektaar onder sonpanele opwekkingsvermoë van 1 mW skep, teen koste van sowat R10 miljoen. Dit kan ŉ inkomste van sowat R2 miljoen per jaar vir ŉ boerdery-eenheid oplewer. As die kapitaalbedrag in goeie reënjare afbetaal word, kan daar in droogtetye uit die kragopbrengs oorleef word.\n"Installasies van hierdie aard kan die land se agterstand in kragopwekking binne maande uitwis. Indien die regering jare gelede die VF Plus se advies in hierdie verband gevolg het, kon die land tans in 'n ekonomiese groeifase gewees het. Nogtans is dit nooit te laat om oordeelkundig op te tree nie," së Boshoff.